CELEX: 32020D0980
Language: sl
Date: 2020-07-06 00:00:00
Title: Izvedbeni sklep Komisije (EU) 2020/980 z dne 6. julija 2020 o podelitvi dovoljenja Nemčiji za odstopanje od tehničnih zahtev iz prilog II in V k Direktivi (EU) 2016/1629 Evropskega parlamenta in Sveta za potniški plovili Innogy in Alsterwasser (notificirano pod dokumentarno številko C(2020) 4435) (Besedilo v nemškem jeziku je edino verodostojno)

9.7.2020   
               
               
                  SL
               
               
                  Uradni list Evropske unije
               
               
                  L 220/1
               
            
         IZVEDBENI SKLEP KOMISIJE (EU) 2020/980
         z dne 6. julija 2020
         o podelitvi dovoljenja Nemčiji za odstopanje od tehničnih zahtev iz prilog II in V k Direktivi (EU) 2016/1629 Evropskega parlamenta in Sveta za potniški plovili Innogy in Alsterwasser
         
            
               (notificirano pod dokumentarno številko C(2020) 4435)
            
         
         (Besedilo v nemškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2016/1629 Evropskega parlamenta in Sveta z dne 14. septembra 2016 o tehničnih predpisih za plovila, namenjena za plovbo po celinskih plovnih poteh, spremembi Direktive 2009/100/ES in razveljavitvi Direktive 2006/87/ES (1) ter zlasti člena 25(1)(b) Direktive,
         po posvetovanju z odborom, ustanovljenim na podlagi člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2),
         ob upoštevanju naslednjega:
         
                     (1)
                  
                  
                     Nemčija je uradno obvestila Komisijo, da namerava v primeru potniških plovil Innogy in Alsterwasser odstopiti od nekaterih tehničnih zahtev iz prilog II in V k Direktivi (EU) 2016/1629.
                  
               
                     (2)
                  
                  
                     Predlagano odstopanje se nanaša na uporabo tehnologije gorivnih celic z metanolom kot gorivom za potniški plovili „Innogy“ in „Alsterwasser“.
                  
               
                     (3)
                  
                  
                     Gorivne celice so obetavna tehnologija v smislu trajnostne čiste energije in alternativnih goriv za plovila.
                  
               
                     (4)
                  
                  
                     Danes so v pomorskem prometu na voljo različne konkretne rešitve na podlagi gorivnih celic, in sicer zaradi raziskovalnih in pilotnih projektov, ki so v fazi ocenjevanja in so izkazali velike možnosti za povečano uporabo te tehnologije (FCShip, Felicitas, METHAPU in MC-WAP).
                  
               
                     (5)
                  
                  
                     Predlagano odstopanje spodbuja inovacije in uporabo nove tehnologije na področju plovbe po celinskih plovnih poteh s pilotno uporabo tehnologije gorivnih celic na plovilih, ki plujejo po celinskih plovnih poteh.
                  
               
                     (6)
                  
                  
                     Takšni preizkusi so del uvajanja tehnologije, kar je edini način za začetek morebitne proizvodne faze.
                  
               
                     (7)
                  
                  
                     Tehnične specifikacije plovil za plovbo po celinskih plovnih poteh so določene v evropskem standardu, ki določa tehnične zahteve za plovila za plovbo po celinskih plovnih poteh (v nadaljnjem besedilu: standard ES-TRIN) (3), ki ga je sestavil odbor CESNI. Standard ES-TRIN 2017/1, ki je trenutno v uporabi, ne vsebuje pravil za uporabo metanola kot goriva za plovila za plovbo po celinskih plovnih poteh.
                  
               
                     (8)
                  
                  
                     Ker ni predpisov za uporabo metanola kot goriva za plovila za plovbo po celinskih plovnih poteh, je treba zagotoviti ustrezno raven varnosti predlagane uporabe metanola kot goriva.
                  
               
                     (9)
                  
                  
                     Nemški organi so pojasnili, da se ustrezna raven varnosti lahko doseže s sredstvi, opredeljenimi v Prilogi k temu sklepu.
                  
               
                     (10)
                  
                  
                     Ta sredstva so bila razvita ob upoštevanju veljavnih določb poglavja 30 ES-TRIN (posebne določbe, ki se uporabljajo za plovila, opremljena s pogonskimi ali pomožnimi sistemi, ki delujejo na gorivo s plameniščem 55 °C ali manj) in Priloge 8 k ES-TRIN (dopolnilne določbe, ki se uporabljajo za plovila, opremljena s pogonskimi ali pomožnimi sistemi, ki delujejo na gorivo s plameniščem 55 °C ali manj).
                  
               
                     (11)
                  
                  
                     Komisija je na podlagi tehničnega pregleda, ki ga je opravila delovna skupina za tehnične zahteve Evropskega odbora za pripravo standardov za plovbo po celinskih plovnih poteh (CESNI), ocenila uporabo tehnologije gorivnih celic z metanolom kot gorivom za potniška plovila in ustrezno raven varnosti predlaganega odstopanja. Rezultati navedenega tehničnega pregleda so zapisani v osnutku priporočil odbora CESNI št. 3/2017 in št. 4/2017 z dne 28. septembra 2019.
                  
               
                     (12)
                  
                  
                     V oceni tveganja, priloženi osnutku priporočil, so opredeljene in ocenjene možne nevarnosti, ki so posledica uporabe metanola kot goriva in delovanja sistema gorivnih celic na krovu potniškega plovila, ob upoštevanju obstoječih zaščitnih ukrepov. Sklepna ugotovitev ocene tveganja je, da se delovanje, oskrbovanje z gorivom in vzdrževanje sistema lahko varno izvaja ob upoštevanju načrtovanih ukrepov in postopkov, opredeljenih v osnutku priporočil.
                  
               
                     (13)
                  
                  
                     Na podlagi rezultatov tehničnega pregleda, ki ga je opravila delovna skupina za tehnične zahteve CESNI, je Komisija prepričana, da je zagotovljena ustrezna raven varnosti, če so izpolnjeni pogoji iz osnutka priporočil delovne skupine za tehnične zahteve CESNI. Zaradi jasnosti in pravne varnosti bi bilo treba navedene pogoje določiti v Prilogi k temu sklepu.
                  
               
                     (14)
                  
                  
                     Odstopanje zadeva izdajo spričevala Unije za plovbo po celinskih plovnih poteh za poskusne namene, ki vključuje nove tehnične specifikacije, ki odstopajo od določb Priloge 8 k standardu ES-TRIN 2017/1, in se odobri za omejeno obdobje do 1. oktobra 2022 –
                  
               SPREJELA NASLEDNJI SKLEP:
         
            Člen 1
            Nemčija lahko odstopa od tehničnih zahtev iz Priloge 8 k standardu ES-TRIN 2017/1 v skladu s pogoji iz Priloge (4) k temu sklepu za naslednji potniški plovili:
            
                        —
                     
                     
                        Innogy z enotno evropsko identifikacijsko številko plovila 04804940,
                     
                  
                        —
                     
                     
                        Alsterwasser z enotno evropsko identifikacijsko številko plovila 04807190.
                     
                  
         
            Člen 2
            Ta sklep se uporablja do 1. oktobra 2022.
         
         
            Člen 3
            Ta sklep je naslovljen na Zvezno republiko Nemčijo.
         
         
            V Bruslju, 6. julija 2020
            
               
                  Za Komisijo
               
               Adina VĂLEAN
               
                  Članica Komisije
               
            
         
         
            (1)  UL L 252, 16.9.2016, str. 118.
         
            (2)  UL L 373, 31.12.1991, str. 29.
         
            (3)  Evropski standard, ki določa tehnične zahteve za plovila za plovbo po celinskih plovnih poteh http://cesni.eu/en/documents/es-trin-2017/.
         
            (4)  Verodostojno besedilo Sklepa, vključno z njegovimi prilogami, je na voljo na spletni strani: https://ec.europa.eu/transport/modes/inland/vessels_en.